OSNOVNA ŠKOLA IVANA MAŽURANIĆA

S.S.Kranjčevića 2 Vinkovci

**ZAPISNIK SA 3. SJEDNICE UČITELJSKOG VIJEĆA**

održane 13.prosinca 2017.godine s početkom u 1645 sati

**Dnevni red:**

1. Verifikacija Zapisnika s prošle sjednice Učiteljskog vijeća
2. Izvještaj sa sjednice Razrednih vijeća
3. Zamolba roditelja za prestanak pohađanja izborne nastave
4. Stručno usavršavanje učitelja na državnoj razini u 2018. godini
5. Migracije – izvještaj koordinatora
6. Razno.

Dnevni red je jednoglasno usvojen.

**Ad.1)**

Zapisnik sa prošle sjednice svima je poslan na mail te je jednoglasno usvojen.

**Ad.2)**

1.      Ostvarenje programa – u svim odjeljenjima ostvarenje programa odvija se prema planu i programu, jedino u 5. razredima postoji manjak sati likovne i tehničke kulture.  
2.      Postignuća učenika na 1. polugodištu – u tijeku su zadnje provjere predviđene za prosinac. Učitelji su istaknuli učenike koji imaju određen broj negativnih ocjena za koje se vjeruje da će ih ispraviti. Kod učenika koji imaju lošije ocjene, uglavnom nedostaje rad kod kuće.

3.      Svi su održali po 1 ili 2 roditeljska sastanka. Roditelji uglavnom dolaze na individualne razgovore premda su razrednici istaknuli kako je broj istih smanjen zbog e-dnevnika.  
4.      Psiholog je na kraju istaknuo da svi učitelji moraju voditi računa o redovnom upisivanju sati i izostanaka. Također, objašnjeno je kako po novome voditi evidenciju prehrane u školskoj kuhinji. Napomenuto je da svi moraju upisati opisne ocjene za sve učenike te unijeti zapisnike s roditeljskih sastanaka i razrednih vijeća, jer će ravnateljica pregledavati dnevnik. Podsjetili smo ih da 22.12. moraju učenicima (roditeljima) dati skraćeni ispis ocjena iz e-dnevnika. Učiteljima je skrenuta pozornost da učenici puno trče za vrijeme odmora po hodnicima te da malo pripaze na takvo ponašanje.

**Ad.3)**

Na učiteljsko vijeće pristigle su dvije zamolbe roditelja za prestanak pohađanja izborne nastave njemačkog jezika. Kao razlog navedeno je preopterećenje učenika i nemogućnost stizanja svih školskih obaveza.

**Ad.4)**

Za stručno usavršavanje učitelja na državnoj razini u 2018. godini predloženi su Jadranka Matjaš, Željko Đukić, Vesna Dumenčić, Mirela Rimac Ešegovac, Robert Kovačević, Davor Let i Ksenija Peko.

**Ad.5)**

Učiteljice Mirela Klarić i Mirna Katičić dale su nam izvještaj rada koordinatora za projekte kroz jednu lijepu prezentaciju. Prikazale su nam svoj rad u zadnjih godinu i pol dana. Uz puno slika i lijepih dojmova koje su donijeli sa putovanja još su jednom pozvali sve učitelje da im se pridruže u projektima. Aktivnosti su raznolike i učiteljice su si stvarno dale truda. Sve što su radile možete pratiti na dva bloga koje sami uređuju a link do njih možete vidjeti na web stranici škole.

**Ad.6)**

Pod točkom raznom raspravljali smo o nekoliko stvari. Prva od njih je bila unošenje zapisnika u e- dnevnik, što spada pod posao svakog razrednika.

Na prijedlog školskog odbora nastava se u petak, 22.12. 2017. godine održava samo prva četiri sata za više razrede, dok niži razredi odrađuju samo prva tri sata.

Povjerenstva za inventuru za ovu godinu izvješena su na oglasnoj ploči.

Nastava u drugom polugodištu započinje 15.1. 2018. godine po rasporedu.

2. i 4. razredi kreću od 8 sati, dok 1. i 3. razredi kreću od 1230h.

Ravnateljica je napomenula da učitelji trebaju unijeti termine pisanih provjera znanja do 26.1.2018. godine.

Sjednica je završila u 1800h.

Zapisničar: Davor Let Ravnateljica: Marina Markić